Cun sos bolantes suos assistente’ 

Cun sos bolantes suos assistente’ 
pro motivu ch’es’ nadu su Messia
un’istell’hat bessidu in Oriente
in favore a Zuseppe e a Maria
e cun su Fizu sou onnipotente.
Continente si tuccan sos tres rè’
ca su Gesùs est naschidu in Betlè.
Si falan dai caddu tot’e trè’
e incontran sa porta beneitta
narzende: «Nois semus sos tres rè’,
benimus a li fagher s’imbisita
in favore a Zuseppe e a Maria
pro riconnoscher su veru Messia».
In bider a Maria tant’ermosa
su chelu si mustresit de allegria,
Santu Zuseppe cun sa sua isposa
e cun duos pastor’in cumpagnia,
cantende melodia bravamente
l’agatant sos tres rès de Oriente.
Pascas cumpridas potana gosare
annunziada’ cun dogni cuntentu,
cun abbundanzia cantu b’had in mare,
gosende in custu mundu de annos chentu.
S’anima non potemus liberare
cun orassione dogn’hora e momentu,
fora de pensamentu e senza zelu,
e a bezzos mannos gosen a su Chelu!